早期規劃二期嗰陣，知識城支綫將會拆成新綫嚟行，唔同14號綫相通。條行車綫將會變成新和往返鎮龍，不過東延方面亦有提到規劃。喺2015年嘅第一次規劃版，就係直接從鎮龍站出發，轉向西南偏南入永和開發區，到永和新豐村之後轉向西南偏西，兜到蘿崗香雪公園附近之後轉向東南偏南，跟住開創大道行，插入開發區西區，去到南崗站東南邊冇幾遠就轉向南，去到東江邊近東莞界之後轉向西，經過開發區西區中心，喺廣州開發區站西邊冇幾遠就轉向西北，最後去到夏園站為止。